62017TJ0420_INF
Hotărârea Tribunalului (Camera a opta extinsă) din 23 septembrie 2020 – Portigon/SRB
(Cauza T-420/17)
„Uniunea economică și monetară – Uniunea bancară – Mecanism unic de rezoluție a instituțiilor de credit și a anumitor firme de investiții (MUR) – Fond unic de rezoluție (FUR) – Decizia SRB privind calcularea contribuțiilor ex ante pentru anul 2017 – Acțiune în anulare – Afectare directă și individuală – Admisibilitate – Norme fundamentale de procedură – Autentificarea deciziei – Obligația de motivare – Limitarea în timp a efectelor hotărârii”
1.
Acțiune în anulare – Persoane fizice sau juridice – Calitate procesuală activă – Acte care le privesc direct și individual – Decizii ale Comitetului unic de rezoluție (SRB) privind calcularea contribuțiilor ex ante la Fondul unic de rezoluție (FUR) – Afectare directă și individuală a unei instituții debitoare a acestor contribuții
[art. 263 al patrulea paragraf TFUE; Regulamentul nr. 806/2014 al Parlamentului European și al Consiliului, art. 67 alin. (4) și art. 70 alin. (2)]
(a se vedea punctele 40, 41, 91 și 94)
2.
Acțiune în anulare – Motive – Încălcarea unor norme fundamentale de procedură – Lipsa autentificării deciziei atacate – Necesitate de a invoca un prejudiciu sau alte vicii decât lipsa autentificării – Lipsă – Motiv care trebuie invocat din oficiu de instanță
(art. 263 TFUE)
(a se vedea punctele 47-52)
3.
Acțiune în anulare – Motive – Încălcarea unor norme fundamentale de procedură – Lipsa autentificării deciziei atacate – Anexă la decizia atacată care constituie un element esențial al acesteia – Document electronic nesemnat și nelegat indisociabil de textul deciziei atacate
(art. 263 TFUE)
(a se vedea punctele 58, 59 și 66)
4.
Acțiune în anulare – Motive – Încălcarea unor norme fundamentale de procedură – Lipsa autentificării unui act – Lipsa sau insuficiența motivării – Motiv care trebuie invocat din oficiu de instanță
(art. 263 și 296 TFUE)
(a se vedea punctele 61, 62 și 129)
5.
Acte ale instituțiilor – Motivare – Obligație – Conținut – Legătură strânsă între obligația de motivare și dreptul la o protecție jurisdicțională efectivă
(art. 296 al doilea paragraf TFUE; Carta drepturilor fundamentale, art. 47)
(a se vedea punctele 86-90 și 92)
6.
Acte ale instituțiilor – Motivare – Obligație – Conținut – Decizie a Comitetului unic de rezoluție (SRB) privind calcularea contribuțiilor ex ante la Fondul unic de rezoluție (FUR) – Opacitatea calculului contribuțiilor ex ante – Calcul care recurge în mod interdependent la datele confidențiale ale celorlalte instituții – Încălcarea obligației de motivare care își are cauza, în ceea ce privește partea din calcul referitoare la adaptarea în funcție de profilul de risc, în nelegalitatea, invocată pe cale de excepție, a articolelor 4-7 și 9 și a anexei I la Regulamentul delegat 2015/63
(art. 296 și 277 TFUE; Regulamentul nr. 806/2014 al Parlamentului European și al Consiliului, art. 67 alin. (4) și art. 70 alin. (2); Regulamentul nr. 2015/63 al Comisiei, art. 4-7 și 9 și anexa I; Directiva 2014/59 a Parlamentului European și a Consiliului, art. 103)
(a se vedea punctele 95, 98, 105, 110-113, 127 și 129-131)
7.
Acțiune în anulare – Hotărâre de anulare – Efecte – Limitare de către Curte – Decizie a Comitetului unic de rezoluție (SRB) privind calcularea contribuțiilor ex ante la Fondul unic de rezoluție (FUR) – Anulare care determină repunerea în discuție a perceperii de sume de bani efectuată în temeiul actului anulat – Risc de a se aduce atingere securității juridice a intereselor în cauză – Lipsă
(art. 264 al doilea paragraf TFUE)
(a se vedea punctele 134-137)
Obiectul
Cerere întemeiată pe articolul 263 TFUE prin care se solicită anularea deciziei SRB din sesiunea sa executivă din 11 aprilie 2017 privind calcularea contribuțiilor ex ante pentru anul 2017 la Fondul unic de rezoluție (SRB/ES/SRF/2017/05), în măsura în care această decizie privește reclamanta.
Dispozitivul
1)
Anulează decizia Comitetului unic de rezoluție (SRB) din sesiunea sa executivă din 11 aprilie 2017 privind calcularea contribuțiilor ex ante pentru anul 2017 la Fondul unic de rezoluție (SRB/ES/SRF/2017/05), în măsura în care această decizie privește Portigon AG.
2)
SRB suportă, pe lângă propriile cheltuieli de judecată, cheltuielile de judecată efectuate de Portigon.
3)
Comisia Europeană suportă propriile cheltuieli de judecată.